डॉक सारांशित करण्यासाठी: रिपब्लिकन पक्षाचा राष्ट्राध्यक्ष आणि सिनेटमध्ये बहुमत असूनही शटडाऊन.

आपल्या आक्षेपांवर तोडगा काढला जाईल, या रिपब्लिकन पक्षाकडून मिळालेल्या आश्वासनानंतर डेमोक्रॅट पक्षांच्या नेत्यांनी मतदान करून हा अर्थसंकल्प संमत केला आहे. त्यामुळे गेल्या तीन दिवसांपासून बंद असलेलं शासकीय कामकाज पुन्हा सुरू होण्याचा मार्ग मोकळा झाला आहे. 

अमेरिकेत सत्ताधारी पक्षाचं सिनेटमध्ये बहुमत असतानाही सरकार ठप्प होण्याची ही पहिलीच वेळ होती. याआधी 2013 साली अमेरिकेत 16 दिवस शटडाऊन झालं होता. त्या शटडाऊनमध्ये केंद्र सरकारच्या हजारो कर्मचाऱ्यांना सक्तीची सुटी घ्यावी लागली होती.

1. शटडाऊन म्हणजे नेमकं काय?

अमेरिकन राष्ट्राध्यक्षांकडे अनेक महत्त्वाचे अधिकार असतात. आर्थिक निर्णयांबाबत त्यांनी काँग्रेसबरोबर म्हणजेच हाऊस ऑफ रेप्रेझेंटेटिव्ह्ज आणि सिनेटबरोबर काम करणं अपेक्षित आहे.

कॅपिटॉल हिल.

सरकारच्या कामकाजाचा खर्च भागवण्यासाठीच्या प्रस्तावाला हाऊस ऑफ रेप्रेझेंटेटिव्ह्ज आणि सिनेटची मंजुरी गरजेची असते. 16 फेब्रुवारीपर्यंतच्या सरकारी खर्चाला मंजुरी देण्यासाठी दोन्ही पक्षांत 19 जानेवारीपर्यंत वाटाघाटी चालल्या.

'हाऊस ऑफ रेप्रेझेंटेटिव्ह्ज' मध्ये हा प्रस्ताव 230 विरुद्ध 197 असा संमत झाला, पण सिनेटमध्ये 50-49 इतक्या लहान फरकाने तो नामंजूर झाला.

2. शटडाऊन नंतर काय?

शटडाऊननंतर अनेक सरकारी कार्यालयं बंद करावी लागतात. काँग्रेसने खर्चाला मंजुरी दिल्याशिवाय ही कार्यालयं चालवता येत नाहीत. 

राष्ट्रीय उद्यानं आणि स्मारकंसुद्धा बंद करावी लागण्याची शक्यता असते. पण ट्रंप प्रशासनाने तसं होऊ नये यासाठी योजना तयार ठेवल्याचं बोललं जात आहे.

2013 साली राष्ट्रीय उद्यानं आणि स्मारकं बंद झाल्यानंतर अमेरिकेन लोकांमध्ये मोठी नाराजी पसरली होती. 

स्मारकं आणि उद्यानं बंद होऊ शकतात.

यादरम्यान अत्यावश्यक सेवा मात्र सुरू ठेवल्या जातात. राष्ट्रीय सुरक्षा, टपाल सेवा, हवाई वाहतूक नियंत्रण, वैद्यकीय आणि औषध सेवा, आपत्ती निवारण, तुरुंग, कर खातं आणि वीजनिर्मिती सेवा यांचा त्यात समावेश होतो. व्हिसा आणि पासपोर्ट सेवांवरही याचा परिणाम होऊ शकतो.

शटडाऊनची नामुष्की आली तेव्हा संरक्षण सचिव जिम मॅटिस यांनी म्हटलं होतं की त्यांच्या अखत्यारित असलेल्या 50% कर्मचारी कामावर येणार नाही. मात्र देखभाल, प्रशिक्षण आणि इंटेलिजन्स खात्याच्या कामांवर याचा काही परिणाम होऊ शकतो. 

3. ट्रंप...\nडॉक सारख्याच भाषेत सारांश:
अमेरिकन सिनेटमध्ये अर्थसंकल्पावर एकमताअभावी झालेलं फेडरल 'शटडाऊन' अखेर संपलं आहे. सत्ताधारी पक्ष रिपब्लिकन आणि विरोधी पक्ष डेमोक्रॅटिक यांनी एक तात्पुरता अर्थसंकल्प पास केला आहे.